To 29-årige mænd fra Frederikshavn forsøgte sig sent onsdag aften med det store pillekup på Sindal Apotek. Udbyttet blev en papkasse fyldt med forskelligt medicin. Men kort efter blev de anholdt. - Det er to vi kender fra misbrugsmiljøet, så de har helt sikker troet, de havde fået fat i "stoffer", siger vagthavende hos Nordjyllands Politi i Hjørring. Det var en nabo til apoteket i Sindal, der alarmerede politiet - efter at vedkommende havde undret sig over en del aktivitet omkring apoteket. De to frederikshavnere var kørende til Sindal i en bil stjålet i Frederikshavn. De to mænd skal afhøres torsdag og ventes herefter løslandt.

Opsummering:
To anholdt med tyvekoster fra Sindal Apotek